2022.10.5.
HU
Az Európai Unió Hivatalos Lapja
L 258/299
Az összeférhetetlenségek megelőzése és kezelése, valamint az átláthatóság 14.
tudomásul veszi az intézetnek az átláthatóság, az összeférhetetlenségek megelőzése és kezelése, valamint a visszaélést bejelentő személyek védelmének biztosítására irányuló meglévő intézkedéseit és folyamatos erőfeszítéseit; megjegyzi, hogy az intézet a honlapján közzétette az igazgatótanácsi tagok és a felsővezetők összeférhetetlenségi nyilatkozatát és önéletrajzát;
15.
megjegyzi, hogy az intézet 2019-ben egy visszaélés-bejelentési ügyről számolt be, és hogy arra a belső szabályok rendelkezéseit alkalmazták; megjegyzi, hogy az intézet visszaélést bejelentő személyekre vonatkozó politikája még nincs összehangolva az (EU) 2019/1937 európai parlamenti és tanácsi irányelvvel (2); felhívja az intézetet, hogy a politika következő felülvizsgálata során biztosítsa a teljes összhangot;
16.
a 2019. évi mentesítés nyomon követése tekintetében megjegyzi, hogy 2020-ban az intézet megkezdte a jó kormányzás elveinek az intézet TIT-jei általi alkalmazásának felülvizsgálatát; Belső ellenőrzés
17.
megjegyzi, hogy az intézet belső ellenőrzési részlegének jelentése szerint a nyomonkövetési ellenőrzés hatókörébe tartozó 69 ajánlás közül 28 lezáratlan ajánlást lezártak, 7 lezáratlan ajánlást visszaminősítettek, és a 2016. évi informatikai ellenőrzést követően az informatikai hozzáférés kezelésére vonatkozó 1 nyitott ajánlást kritikussá minősítették; felhívja az intézetet, hogy a belső ellenőrzési rendszer értékelése során tekintse ezt a kritikus kockázatot az 11. elv szerinti potenciális hiányosságnak;
18.
megjegyzi, hogy az intézet belső ellenőrzési rendszerének egyetlen komponensében sem találtak olyan jelentős hiányosságokat, amelyek veszélyeztetnék az operatív, pénzügyi vagy ellenőrzési célkitűzések elérését, és megakadályoznák az igazgatót abban, hogy aláírja megbízhatósági nyilatkozatát; megjegyzi azonban, hogy további javításokra van szükség a 2. kategóriába tartozó 12. és 17. elv tekintetében, nevezetesen a nyitott ajánlások végrehajtásának tervezett ütemében mutatkozó késedelem csökkentése és a 2020-ban hozott korrekciós intézkedések közlési idejének csökkentése révén; A Covid19-járványra való reagálás és az ügymenet-folytonosság
19.
megjegyzi, hogy az intézet igazgatótanácsa 2020 májusában úgy határozott, hogy 60 millió EUR ki nem osztott pénzeszközt mozgósít a Covid19-világjárvány globális terjedése által érintett diákok, vállalkozók és innovátorok további támogatására; megjegyzi, hogy az intézet válságreagálási kezdeményezése a Covid19-világjárványra reagáló új projekteket és vállalkozásokat támogatott a vállalattámogatási eszközökön keresztül, amelyek célzott támogatást nyújtottak a nagy hatású és növekedési potenciállal rendelkező vállalkozásoknak, a növekvő innovatív vállalkozásoknak és a kis- és középvállalkozásoknak, valamint támogatást nyújtott a világjárványra való reagálást szolgáló projekteknek, amelyek közvetlenül a Covid19-világjárvány kezelésére irányuló rövid távú innovációs reagálási projekteket hoztak létre és hajtottak végre; Egyéb megjegyzések
20.
üdvözli, hogy intézet erőfeszítéseket tett annak érdekében, hogy 2020-ban is folytassa a közösségi médiában való jelenlétének javítását és a fenntartható fejlődésre vonatkozó stratégiáját;
21.
tudomásul veszi, hogy az intézet folytatta általános információbiztonsági politikájának végrehajtását, idértve a kiberbiztonság IKT-szempontjait is; megjegyzi, hogy e program iránymutatásának és végrehajtásának fő eredménye eddig az volt, hogy az intézet nem jelentett kiberbiztonsági incidenseket;
22.
emlékeztet, hogy fokozni kell az intézet digitalizálását a belső működés és irányítás tekintetében, de az eljárások digitalizálásának felgyorsítása céljából is; hangsúlyozza, hogy az intézetnek továbbra is proaktívnak kell lennie e tekintetben, hogy mindenképpen elkerülhető legyen az ügynökségek közötti digitális szakadék kialakulása; felhívja azonban a figyelmet arra, hogy minden szükséges biztonsági intézkedést meg kell tenni a kezelt információk online biztonságát fenyegető kockázatok elkerülése érdekében; felhívja az intézetet, hogy gyorsítsa fel kiberbiztonsági politikájának kidolgozását, és tájékoztassa a mentesítésért felelős hatóságot annak befejezéséről;
(2) Az Európai Parlament és a Tanács (EU) 2019/1937 irányelve (2019. október 23.) az uniós jog megsértését bejelentő személyek védelméről (HL L 305., 2019.11.26., 17. o.).